ന്യൂനമര്ദം: വടക്കന് മേഖലയില് ശക്തമായ മഴ ഷാര്ജ: രാജ്യത്തിന്െറ വടക്കന് മേഖലകളില് ശനിയാഴ്ച പകല് ശക്തമായ മഴ ലഭിച്ചതായി ദേശീയ കാലാവസ്ഥ നിരീക്ഷണ കേന്ദ്രം എന്.സി.എ അറിയിച്ചു.ന്യൂനമര്ദ ഫലമായാണ് മഴയും കാറ്റും എത്തിയത്. ശനിയാഴ്ച പകല് 1.30ന് ഷാര്ജയുടെ ദാരയിലും ഷൗക്കയിലും മിതമായ മഴയോടെയായിരുന്നു തുടക്കം. പിന്നീട് റാസല് ഖൈമയിലെ വാദി അല് അജിലിയിലും ഫുജൈറയിലെ റഫറിലും കനത്തമഴ പെയ്തു. അല്ബിത്നമസാഫി റോഡ്, വാദി ഷീസ്, അല് റാഫിസ അണക്കെട്ട്, മലീഹ കല്ബ റോഡ് എന്നിവിടങ്ങളിലും മഴ ലഭിച്ചു.റാസല്ഖൈമയിലെ ജെബല് ജെയ്സില് ശനിയാഴ്ച രാവിലെ 6.30ന് താപനില 24.9 ഡിഗ്രിയിലെത്തി. മഴയും പൊടിക്കാറ്റും തുടര് ദിവസങ്ങളിലും അനുഭവപ്പെടാന് സാധ്യത ഉണ്ടെന്നും യാത്രക്കാര് ജാഗ്രത പാലിക്കണമെന്നും അധികൃതര് മുന്നറിയിപ്പ് നല്കി.കാലാവസ്ഥ മേഘാവൃതമായി തുടരുന്നത് കണക്കിലെടുത്ത്, കടലിലും വാദികളിലും ഇറങ്ങുന്നത് ഒഴിവാക്കണമെന്നും മണിക്കൂറില് 15 മുതല് 25 വരെ 40 കി.മീ. വേഗത്തില് കാറ്റു വീശാന് സാധ്യതയുണ്ടെന്നും എന്.സി.എ പറഞ്ഞു.